Video: Jozi sonder krag ná substasie brandDie brand het Maandagaand uitgebreek. (Foto: CityPowerJhb/Twitter) Dele van die suide van Johannesburg is Maandagaand in duisternis gedompel nadat ŉ reusebrand by die Robertsham-substasie uitgebreek het. Isaac Mangena, woordvoerder van City Power, sê die brand het om 20:30 ontstaan en onder meer twee hooftransformators verwoes. Talle woonbuurte in en om Robertsham, waaronder Nasrec, Ridgeway en Winchester Hills, se krag het byna onmiddellik afgegaan. “Die brandweer is na die toneel ontbied en het kort daarna die brand onder bedwang gebring,” sê Mangena. City Power waarsku dat daar, terwyl die transformators vervang word, verskeie kragonderbrekings in die gebied sal wees. “Spanne van City Power sal egter gereed wees om hierdie onderbrekings te takel sodra dit veilig is om die substasie te betree.” Mpho Moerane, burgemeester van Johannesburg, het intussen gesê hy gaan Dinsdagoggend die verwoeste substasie besoek om te verseker dat krag so vinnig moontlik na die nodige gebiede herstel word. Die oorsaak van die brand is nog nie bekend nie, maar forensiese ondersoekers is op die toneel en ondersoek die saak verder. Emergency services is attending to a fire at Robertsham Substation in the south. The fire started earlier this evening, cause unknown. Currently two main transformers are gutted with fire fighters battling the blaze. Several areas in the South are in darkness. pic.twitter.com/hzg54rPHn2 — @CityPowerJhb (@CityPowerJhb) October 18, 2021